
          Nr.23/157/2004

AVIZ

asupra proiectului de Lege pentru aprobarea Ordonanţei Guvernului nr.65/2004 privind trecerea unui teren din domeniul public al statului şi administrarea Regiei Naţionale a Pădurilor - Romsilva în domeniul privat al statului şi în administrarea Societăţii Naţionale de Gaze Naturale ROMGAZ - S.A. Mediaş 


În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată pentru aviz, care va fi transmis Comisiei pentru agricultură, industrie alimentară şi servicii specifice, cu proiectul de Lege pentru aprobarea Ordonanţei Guvernului nr.65/2004 privind trecerea unui teren din domeniul public al statului şi administrarea Regiei Naţionale a Pădurilor - Romsilva în domeniul privat al statului şi în administrarea Societăţii Naţionale de Gaze Naturale ROMGAZ - S.A. Mediaş, trimis cu adresa nr. PL-x 528 din 15 septembrie 2004, înregistrată sub nr.23/157 din 15 septembrie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din data de 21 septembrie 2004.



Membrii comisiei au examinat ordonanţa supusă aprobării, expunerea de motive şi avizul favorabil al Consiliului Legislativ nr.1325/11.08.2004.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,

                   István Antal                                              Aurelia Vasile

Expert,

Silvia Vlăsceanu

